KLINIČKI BOLNIČKI CENTAR OSIJEK

UR.BROJ: R1-7215/23

U Osijeku, 15. lipnja 2023.

Na temelju čl. 20 Statuta Kliničkog bolničkog centra Osijek, čl. 6. Zakona o zakupu i kupoprodaji poslovnog prostora („Narodne novine“ broj: 125/11, 64/15 i 112/18) te Odluke Upravnog vijeća Kliničkog bolničkog centra Osijek Ur.broj: R1-1018/22 od 27. siječnja 2022. ravnatelj Kliničkog bolničkog centra Osijek raspisuje

**JAVNI NATJEČAJ**

**za davanje u zakup poslovnog prostora namijenjenog ugostiteljskoj djelatnosti na Zavodu za fizikalnu medicinu i rehabilitaciju Bizovac u prostorima Kliničkog bolničkog centra Osijek**

**1. Predmet i uvjeti javnog natječaja**

Klinički bolnički centar Osijek daje u zakup poslovni prostor bez inventara veličine 27,30m² + 11m² u prostorima Kliničkog bolničkog centra Osijek, na Zavodu za fizikalnu medicinu i rehabilitaciju Bizovac, Sunčana 37A, na razdoblje od 3 (tri) godine.

Poslovni prostor daje se u najam isključivo za ugostiteljsku djelatnost te će ga zakupac morati urediti u skladu s okolnim prostorom Zavoda za fizikalnu medicinu i rehabilitaciju. U poslovnom prostoru nije dozvoljena prodaja alkoholnih i duhanskih proizvoda te je svoje poslovanje zakupnik dužan prilagoditi uvjetima koje trebaju ispunjavati prostori u zdravstvenim ustanovama.

**Minimalni iznos ukupne mjesečne zakupnine iznosi 331,81 EUR + PDV**, a ponuđeni iznos se upisuje u Obrazac 1. Zakupnik će zasebno plaćati režijske troškove prema ispostavljenim fakturama za svaki mjesec kao i troškove tekućeg održavanja poslovnog prostora.

Pravo sudjelovanja na natječaju imaju sve fizičke i pravne osobe koje dostave ponudu te uplate jamčevinu u iznosu od 331,81 EUR) na žiro račun Naručitelja, IBAN: HR1210010051863000160 kod Hrvatske narodne banke, Model i poziv na broj: HR64 9725 - 26400 - OIB uplatitelja, opis plaćanja: Jamčevina javni natječaj - zakup OFMIR.

Svim ponuditeljima koji su uplatili jamčevinu, a čija ponuda ne bude odabrana kao najpovoljnija, ista će biti vraćena u roku od 15 dana od donošenja odluke o odabiru najpovoljnije ponude. Položena jamčevina ponuditelja čija je ponuda prihvaćena zadržava se i ima se smatrati osiguranjem za uredno izvršenje posla. Ukoliko odabrani ponuditelj odustane od ponude, gubi pravo na povrat jamčevine.

Nepravodobne, nepotpune i neuredne ponude, kao i one podnesene na drugačiji način od onog određenog javnim natječajem, neće se razmatrati niti će se njihovi podnositelji smatrati sudionicima natječaja.

Ne može biti izabran onaj ponuditelj koji ima dospjelu nepodmirenu obvezu prema državnom proračunu, osim ako mu je sukladno posebnim propisima odobrena odgoda plaćanja navedenih obveza, pod uvjetom da se isti pridržava rokova plaćanja.

Ne može biti izabran onaj ponuditelj koji ima nepodmireno dospjelo dugovanje prema Kliničkom bolničkom centru Osijek na dan otvaranja ponuda, kao niti onaj ponuditelj s kojim je Klinički bolnički centar Osijek ranije raskinuo ugovor o zakupu.

Ne može biti izabran onaj ponuditelj koji nije dokazao uspješnost poslovanja u prošloj kalendarskoj godini ili ako iz dostavljenih dokaza proizlazi da je poslovao s gubitkom u prethodnoj poslovnoj godini ili nije dokazao solventnost za posljednje izvještajno razdoblje.

Ponuditelji mogu do isteka roka za podnošenje ponuda povući ponudu ili postojeću ponudu zamijeniti novom, odnosno istu dopuniti. Kako bi povukao ponudu, ponuditelj je dužan do isteka natječaja predati vlastoručno potpisanu te pečatom ovjerenu pismenu izjavu da povlači ponudu.

**2. Kriterij za odabir najpovoljnije ponude**

Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži najviši iznos zakupnine.

Ponuđeni iznos mora biti veći od početnog.

Ako dva ponuditelja ponude istu cijenu, najpovoljnijom ponudom smatrat će se ona ponuda koja je zaprimljena ranije.

U slučaju odustajanja prvog najboljeg ponuditelja, najboljim ponuditeljem smatrat će se sljedeći ponuditelj koji je ispunio uvjete iz natječaja i ponudio najviši iznos mjesečne zakupnine.

***Prvenstveno pravo*** *na sklapanje ugovora o zakupu poslovnog prostora za obrtničku ili samostalnu profesionalnu djelatnost:*

Sukladno odredbi čl. 6 st. 11 Zakona o zakupu i kupoprodaji poslovnog prostora prvenstveno pravo na sklapanje ugovora o zakupu poslovnog prostora za obrtničku ili samostalnu profesionalnu djelatnost imaju osobe navedene u Zakonu o pravima hrvatskih branitelja iz Domovinskog rata i članova njihovih obitelji ako ispunjavaju uvjete iz natječaja te prihvate najviši ponuđeni iznos zakupnine. Osoba koja se na temelju Zakona o pravima hrvatskih branitelja iz Domovinskog rata i članova njihovih obitelji poziva na pravo prvenstva dužna je dostaviti dokaz o svom statusu kao i izjavu da ne traje zakup drugog poslovnog prostora, ovjerenu kod javnog bilježnika.

Pravo prvenstva imaju osobe prema sljedećem redoslijedu: a) članovi uže i šire obitelji smrtno stradalog hrvatskog branitelja iz Domovinskog rata i članovima uže i šire obitelji nestalog hrvatskog branitelja iz Domovinskog rata b) hrvatski ratni vojni invalidi iz Domovinskog rata c) dragovoljci iz Domovinskog rata d) ostali hrvatski branitelji iz Domovinskog rata, redoslijedom od duljeg prema kraćem vremenu sudjelovanja u obrani suvereniteta Republike Hrvatske e) braniteljske socijalno-radne zadruge za obavljanje registrirane djelatnosti koje su evidentirane u evidenciji braniteljskih socijalno-radnih zadruga koju vodi Ministarstvo ili koje su korisnice poticaja Ministarstva f) djeca hrvatskih branitelja iz Domovinskog rata ili g) osobe iz točaka a) do d) i f) ovoga stavka koje su korisnici mirovine. Poslovni prostor na kojem je zasnovan zakup na temelju uvjeta iz ovoga članka ne može se dati u podzakup. Osobe koje ostvaruju pravo prvenstva dužne su uz pisanu prijavu dostaviti: a) Presliku Potvrde o utvrđenom statusu člana uže obitelji smrtno stradalog hrvatskog branitelja/invalida/dragovoljca/branitelja i ostalih izdane od nadležnog tijela, odnosno Ureda za obranu, temeljem koje ostvaruju pravo prvenstva za zasnivanje zakupa te dokaz o srodstvu člana uže obitelji. Pravo prvenstva na sklapanje Ugovora o zakupu nema pravna osoba čiji je osnivač ili suosnivač fizička osoba koja ima pravo prvenstva.

**3. Sklapanje ugovora**

Ugovor o zakupu sklopit će se u pisanom obliku te će isti biti potvrđen (solemniziran) po javnom bilježniku. Sve troškove sklapanja i potvrde ugovora snosi zakupnik.

Ugovor se sklapa na određeno vrijeme od 3 (tri) godine s ponuditeljem koji dostavi najpovoljniju ponudu.

Ugovor o zakupu ne može biti sklopljen prije ishođenja suglasnosti nadležnog tijela.

Ponuditelj je dužan u roku od 3 (tri) dana od sklapanja ugovora uplatiti novčani polog na ime jamstva za uredno ispunjenje ugovora u visini 3 (tri) mjesečne zakupnine (bez PDV-a).

**4.** **Podaci koje pisana ponuda mora sadržavati:**

1. u potpunosti ispunjena ponuda **(Obrazac 1.)** potpisana od strane odgovorne osobe i ovjerena pečatom (ista sadrži osnovne podatke o ponuditelju te iznos mjesečne i trogodišnje zakupnine);

2. preslika osobne iskaznice gospodarskog subjekta fizičke osobe te preslika dokaza o upisu u sudski, obrtni, strukovni ili drugi odgovarajući registar države sjedišta gospodarskog subjekta ne stariji od 3 mjeseca računajući od dana objave javnog natječaja;

3. uvjerenje nadležne porezne uprave o nepostojanju duga prema državnom proračunu i jedinicama lokalne i područne (regionalne) samouprave, ne starije od 30 dana od dana objave javnog natječaja;

4. izjava o nekažnjavanju ovjerena kod javnog bilježnika (Obrazac 2.) koju daje osoba ovlaštena za zastupanje gospodarskog subjekta ili uvjerenje o nekažnjavanju (ako ponudu podnosi pravna osoba, dužna je dostaviti uvjerenje o nekažnjavanju za gospodarski subjekt i članove uprave i nadzornog odbora). Ovi dokumenti ne smiju biti stariji od 30 dana od dana objave javnog natječaja;

5. dokaz o ranijem iskustvu odnosno o uspješnosti poslovanja: **pravne osobe** dostavljaju BON-1 i BON-2 odnosno odgovarajuću potvrdu banke, ne starije od 60 dana od isteka roka za dostavu ponude, a **fizičke osobe** dostavljaju BON-2 (SOL-2) - ne stariji od 60 dana od isteka roka za dostavu ponuda;

6. uvjerenje o stručnoj osposobljenosti za obavljanje ugostiteljske djelatnosti za najmanje dvije osobe;

7. potvrda o sanitarnom pregledu za dva djelatnika;

8. dokaz da je ponuditelj registriran za obavljanje ugostiteljske djelatnosti;

9. popis bezalkoholnih pića, toplih napitaka i prehrambenih proizvoda koje će imati u svojoj ponudi tijekom trajanja ugovora o najmu;

10. prijedlog uređenja prostora koji se daje u zakup u pisanom obliku;

11. dokaz o uplaćenoj jamčevini (preslika naloga za plaćanje);

12. navod o prilozima koji se dostavljaju uz ponudu.

**5. Postupak podnošenja ponude**

Ponuda se s pripadajućom dokumentacijom predaje u zatvorenoj omotnici koja na vanjskoj strani mora sadržavati puni naziv i adresu podnositelja te se ista dostavlja osobno predajom na urudžbeni zapisnik ili poštom na adresu: **Klinički bolnički centar Osijek, J. Huttlera 4, Osijek,** s naznakom: „Javni natječaj za davanje u zakup poslovnog prostora (OFMIR) - ne otvaraj“.

Ponudu je potrebno uvezati u cjelinu na način da se onemogući naknadno vađenje ili umetanje listova ili dijelova ponude.

**Krajnji rok za podnošenje ponuda je 23. lipnja 2023. u 12,00 sati.**

**Javno otvaranje ponuda održat će se 23. lipnja 2023. u 12,00 sati.**

**6. Ostalo**

Poslovni prostor na kojem je zasnovan zakup ne može se dati u podzakup.

Pregled i ocjena ponuda su tajni do donošenja odluke o odabiru najpovoljnijeg ponuditelja.

O ishodu natječaja sudionici će biti pisano obaviješteni u roku od 30 dana od dana donošenja odluke o odabiru.

Klinički bolnički centar Osijek zadržava pravo ne odabrati niti jednu ponudu te poništiti natječaj u cijelosti ili djelomično u bilo koje vrijeme prije zaključenja ugovora o zakupu, bez obveze obrazlaganja navedenog.

**Obrazac 1.**

**PONUDA br. \_\_\_\_\_\_**

**Naručitelj: Klinički bolnički centar Osijek**

**J. Huttlera 4, Osijek**

Ponuditelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna osoba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U sustavu PDV-a: DA ili NE (potrebno zaokružiti)

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa e-pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujemo da smo proučili dokumentaciju za zakup poslovnog prostora na određeno vrijeme od 3 (tri) godine te sukladno dokumentaciji za nadmetanje nudimo:

1. Mjesečni iznos zakupnine (bez PDV-a): \_\_\_\_\_\_\_\_\_\_\_\_\_\_\_EUR;
2. Mjesečni iznos zakupnine (s PDV-om): \_\_\_\_\_\_\_\_\_\_\_\_\_\_\_ EUR;
3. Trogodišnji iznos zakupnine (bez PDV-a): \_\_\_\_\_\_\_\_\_\_\_\_\_\_\_EUR;
4. Trogodišnji iznos zakupnine (s PDV-om): \_\_\_\_\_\_\_\_\_\_\_\_\_\_\_ EUR.

Mjesto i datum: Potpis i pečat:

U \_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

**Obrazac 2. Obrazac Izjave o nekažnjavanju**

Sukladno članku 265. stavak 2., a u vezi s člankom 251. ZJN 2016, dajem slijedeću

**IZJAVU O NEKAŽNJAVANJU**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime)

iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresa stanovanja)

broj osobne iskaznice: \_\_\_\_\_\_\_\_\_\_\_\_\_\_\_\_\_\_\_\_izdane od PP\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv, adresa i OIB gospodarskog subjekta)

**pod materijalnom i kaznenom odgovornošću izjavljujem za sebe, za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta te za gospodarski subjekt, da protiv mene osobno, protiv navedenih osoba niti protiv navedenog gospodarskog subjekta** nije izrečena pravomoćna osuđujuća presuda za jedno ili više sljedećih kaznenih dijela:

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

odnosno za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji sam državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

U \_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_. god.

Potpis davatelja izjave

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

m.p.

**Napomena:** Izjava se daje kao izjava pod prisegom ili, ako Izjava pod prisegom prema pravu dotične države ne postoji, kao izjava davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.